**KiVa Koulu -oppilaskyselyn tulokset 2021, Vesannon yhtenäiskoulu**

Kyselyyn vastasi 142 peruskoululaista. Luokittaiset vastaajamäärät 10 – 22.

Tulosten tulkinnassa on syytä muistaa, että vastausmääriä prosentteina ilmaistaessa on pienissä vastaajaryhmissä yhdenkin vastaajan vaikutus prosentteihin merkittävä.

Sekä **ala- että yläkoulussa** ovat sekä kiusatuksi tulleiden että toisia kiusanneiden määrät kokonaisuutena vähentyneet edelliseen kyselyyn verraten.

Toisia kiusanneiden oppilaiden kokonaismäärä on Vesannolla sama kuin valtakunnallisesti eli 4%. **Luokilla 1- 6** on toisia kiusaavia 6% (koko maa 5%). **Yläkoulussa** kukaan ei ilmoittanut kiusanneensa (koko maassa 2%). Luokkakohtaisia eroja vastauksissa ilmeni.

Kiusatuksi joutuneita Vesannolla oli **alakoulussa** 17% (koko maassa 13%) ja **yläkoulussa** 10% (koko maa 6%). Koko koulussa lukema 15% (valtakunta 12%). Luokkakohtaiset erot olivat melko suuria.

Oppilaita, jotka ilmoittivat tulleensa kiusatuksi useita kertoja oli 9 kpl luokilla 1-3, 4 kpl luokilla 4-6 ja 4 kpl luokilla 7-9. Koko koulussa 3 oppilasta ilmaisi, ettei ole kertonut kiusaamisesta kenellekään.

Internetissä kiusatuksi itsensä kokeneita oli **luokilla 4-6** 2% (koko maa 4%) ja **luokilla 7-9** 8% (koko maa 4%). Koko koulun lukema 5% (valtakunta 4%). Luokkakohtaiset erot olivat melko suuria. Tähän aiheeseen liittyvät kysymykset koskivat vain luokkia 4-9. Luokkakohtaisia eroja esiintyi.

Yksinäiseksi itsensä kokeneita oppilaita oli **luokilla 4-6** 2% (koko maa 3%) ja **luokilla 7-9** 8% (koko maa 4%). Koko koulun lukema 5% (valtakunta 4%). Tähän aiheeseen liittyvät kysymykset koskivat vain luokkia 4-9. Luokkakohtaiset erot olivat melko suuret.

Häirintää koki Vesannolla 5% oppilaista (koko maa 5,1%). **Luokilla 4-6** 1,9% (koko maa 4,1%) ja **luokilla 7-9** 8,3% (koko maa 6,5%). Epämiellyttävää lähentelyä oli Vesannolla kokenut 4% vastaajista (valtakunta 2,5%). **Luokilla 4-6** 3,8% (koko maa 2,6%) ja **luokilla 7-9** 4,2% (koko maa 3,1%). Tähän aiheeseen liittyvät kysymykset koskivat vain luokkia 4-9. Luokkakohtaiset erot olivat suuret.

Vesannolla lukema, joka kuvasi oman opettajan suhtautumista kiusaamiseen oli 3,3 (koko maa 3,4). Oppilaiden kokemusta opettajan toiminnasta kiusaamisen ehkäisemiseksi kuvaava luku oli Vesannolla 2,3 (koko maa 2,2). Vanhempien suhtautumista kiusaamiseen kuvaava lukema Vesannolla oli 3,5 (koko maa 3,7). Näissä vastauksissa suurempi luku on parempi.

Oppilaiden kokemusta luokan tai koulun ilmapiiristä kuvaava luku oli Vesannolla 3,0 (koko maa 3,1). **Luokilla 1-6** 3,1 (koko maa 3,2) ja **luokilla 7-9** 2,7 (koko maa 3,0).

Oppilaiden kokemusta hyväksytyksi tulemisesta luokassa/koulussa kuvaava luku oli Vesannolla 3,1 (koko maa 3,3). **Luokilla 1-6** 3,3, (koko maa 3,4) ja **luokilla 7-9** 2,6 (koko maa 3,0).

68% vesantolaisista oppilaista **luokilla 4-6** koki henkilökunnan kohtelevan heitä tasa-arvoisesti (koko maa 64%). **Luokilla 7-9** vastaavasti 52% (koko maa 52%). **Luokkien 4-6** oppilaista Vesannolla koki 51% oppilaiden kohtelevan toisiaan tasa-arvoisesti (koko maa 49%). **Luokilla 7-9** vastaavasti 31% (koko maa 35%).

Vesannolla 66% **luokkien 4-6** oppilaista tiesi KiVa Koulu -ohjelmasta ja **luokkien 7-9** oppilaista 63% (koko maassa vastaavat luvut 65% ja 61%). Vesannolla oltiin myös hyvin huomattu välituntivalvojien keltaiset KiVa-liivit.

KiVa-oppituntien pitämisessä Vesannolla on parannettavaa, **luokilla 4-6** 49,1% (koko maa 53,5%) ja **luokilla 7-9** 29,2% (koko maa 50,5%). Tässä luokkien välillä suuria eroja.

KiVa-pelejä oli **luokilla 4-6** pelattu 22,6% (koko maa 21%) ja **luokilla 7-9** 6,3% (koko maa 11,2%). Luokkien välillä suuria eroja.

Selvittämiskeskusteluihin oli Vesannolla pyydetty kiusattuna 8,91% vastaajista (koko maa 7,58%) ja kiusaajana 2,97% (koko maa 4,26%). Kiusatuista 22,22% koki, ettei tilanne muuttunut (koko maa 21,38%), 66,67% koki kiusaamisen loppuneen (koko maa 72,51%) ja 11,11% koki kiusaamisen lisääntyneen (koko maa 6,11%). Vesannolla kiusaajana keskusteluihin päätyneistä 100% ilmoitti lopettaneensa kiusaamisen (koko maassa 81.6%).